Carl Klingberg

Carl Andersson Klingberg (s. 28. tammikuuta 1991 Göteborg, Ruotsi) on ruotsalainen jääkiekkoilija, joka pelaa SM-liigajoukkue Tampereen Ilveksessä. Hän toimii joukkueen varakapteenina. Klingberg on pelipaikaltaan oikea laitahyökkääjä. Hän laukoo oikealta. Klingberg on pelannut urallaan aiemmin yhteensä 12 NHL-ottelua Atlanta Thrashersissa ja Winnipeg Jetsissa.

 Ura 
 Seuraura 
Klingberg on Lerums BK:n kasvatti. Hän siirtyi jo juniori-ikäisenä Frölundaan, jossa Klingberg voitti J18 Allsvenskanin hopeaa keväällä 2007. Hän debytoi Elitsenienissä kaudella 2008–2009, jolloin Klingberg sai tililleen kymmenen ottelua tehden niissä tehot 2+1=3. Huhtikuussa 2009 hän teki kaksivuotisen Elitserien-sopimuksen Frölundan kanssa. Varsinaisella tulokaskaudellaan 2009–2010 Klingberg teki 42 runkosarjaottelussa tehot 6+7=13. Hän pelasi myös lainalla HockeyAllsvenskanin Borås HC:ssa kahdella ensimmäisellä Elitserien-kaudellaan.

Atlanta Thrashers varasi Klingbergin toisella kierroksella 34. pelaajana kesällä 2009. Toukokuussa 2010 hän teki kolmen vuoden mittaisen tulokassopimuksen Thrashersin kanssa. Klingberg pelasi kuitenkin ensimmäisen kautensa vielä suurimmaksi osaksi lainalla Elitserienissä. Hän aloitti kauden Frölundassa, mutta siirtyi siirtorajan kynnyksellä tammikuussa 2011 Timråån. 

Timrån Elitserien-kauden päätyttyä maaliskuussa 2011 Klingberg siirtyi loppukevääksi Atlanta Thrashersin organisaatioon. Hän siirtyi lähtökohtaisesti pelaamaan farmijoukkue Chicago Wolvesiin, jossa Klingberg teki kahdeksassa ottelussa yhden maalin. Niiden jälkeen hänet nostettiin Atlanta Thrashersiin ja hän debytoi NHL:ssä runkosarjan viimeisessä ottelussa 10. huhtikuuta 2011 Pittsburgh Penguinsia vastaan. Ottelu jäi myös koko Atlanta Thrashersin seurahistorian viimeiseksi, kun joukkue myytiin kaudeksi 2011–2012 Winnipegiin, jolloin siitä tuli Winnipeg Jets.

Klingberg pelasi Winnipegissä NHL:ää vielä 11 ottelua, kunnes siirtyi vuonna 2015 KHL:ään ja sieltä Sveitsiin EV Zugiin. Hän voitti seurassa kaksi Sveitsin mestaruutta. Vuonna 2023 Klingberg palasi kotimaahansa Ruotsiin Frölundaan, jossa oli pelannut juniorivuosinaan. Marraskuussa 2024 Klingberg siirtyi loppukauden 2024–2025 kattavalla ja yhden optiovuoden sisältävällä sopimuksella SM-liigajoukkue Tampereen Ilvekseen. Hän oli pudotuspeleissä viidellä osumallaan joukkueen paras maalintekijä Ville Meskasen kanssa. Klingberg voitti kauden päätteeksi SM-pronssia. Maaliskuussa 2025 Ilves tiedotti käyttäneensä hänen sopimuksessaan olleen option ja teki Klingbergin kanssa vuoden mittaisen jatkosopimuksen. Kaudeksi 2025–2026 hänet nimettiin Ilveksen varakapteeniksi.

 Maajoukkueura 

Klingberg oli voittamassa maailmanmestaruutta MM-kilpailuissa 2017. Lisäksi hän on pelannut MM-kilpailuissa vuosina 2021 ja 2022 sekä olympialaisissa 2018 ja 2022. Hän pelasi alle 20-vuotiaiden MM-kilpailuissa vuosina 2010 (pronssia) ja 2011 sekä alle 18-vuotiaiden MM-kilpailuissa vuonna 2009.

 Muuta 
Klingbergin pikkuveljet John ja Olle ovat pelanneet jääkiekkoa puolustajina. John Klingberg pelaa NHL-seura San Jose Sharksissa ja on myös kaksinkertainen maailmanmestari (2017 ja 2018). Olle Klingberg pelasi omalla urallaan pääasiassa Ruotsin alemmissa sarjoissa. Veljesten isä Anders Klingberg on entinen alempien sarjojen hyökkääjä, joka on toiminut myöhemmin Frölundan juniorivalmentajana.

 Tilastot 
 2006–2007  Frölunda HC  J18 Elit  3  3  1  4  0  –  –  –  –  –   Frölunda HC  J18 Allsv.  4  0  0  0  0  –  –  –  –  –   Frölunda HC  SuperElit  2  0  0  0  0  –  –  –  –  – 2007–2008  Frölunda HC  J18 Elit  17  11  15  26  16  –  –  –  –  –   Frölunda HC  J18 Allsv.  14  8  9  17  6  5  2  1  3  8 2008–2009  Frölunda HC  J18 Elit  2  3  0  3  0  –  –  –  –  –        U18  6  2  2  4  0   Frölunda HC  J18 Allsv.  1  1  1  2  0  5  2  2  4  2   Frölunda HC  SuperElit  35  13  13  26  34  2  0  0  0  4   Frölunda HC  Elitserien  10  2  1  3  0  –  –  –  –  –   Borås HC  Allsvenskan  8  4  2  6  2  –  –  –  –  –  2009–2010  Frölunda HC  Elitserien  42  6  7  13  16  7  0  0  0  2        JMM  5  1  0  1  2   Borås HC  Allsvenskan  4  0  5  5  2  –  –  –  –  – 2010–2011  Frölunda HC  Elitserien  38  2  1  3  12  –  –  –  –  –        JMM  6  3  1  4  4   Timrå IK  Elitserien  11  3  2  5  2  –  –  –  –  –   Atlanta Thrashers  NHL  1  0  0  0  0  –  –  –  –  –   Chicago Wolves  AHL  8  1  0  1  6  –  –  –  –  – 2011–2012  Winnipeg Jets  NHL  6  0  0  0  4  –  –  –  –  –   St. John’s IceCaps  AHL  66  15  22  37  39  12  1  1  2  0 2012–2013  St. John’s IceCaps  AHL  66  11  12  23  40  –  –  –  –  – 2013–2014  Winnipeg Jets  NHL  3  1  0  1  0  –  –  –  –  –   St. John’s IceCaps  AHL  65  22  20  42  42  21  3  5  8  14 2014–2015  Winnipeg Jets  NHL  2  0  0  0  0  –  –  –  –  –   St. John’s IceCaps  AHL  51  15  15  30  41  –  –  –  –  –   Hartford Wolf Pack  AHL  13  2  9  11  4  13  4  3  7  6 2015–2016  Torpedo Nižni Novgorod  KHL  55  9  8  17  26  8  0  1  1  10 2016–2017  EV Zug  NLA  47  13  14  27  52  16  4  4  8  8        MM  6  1  1  2  4 2017–2018  EV Zug  NL  47  18  16  34  20  5  1  1  2  2        OK  1  0  0  0  0 2018–2019  EV Zug  NL  29  8  14  22  10  11  2  1  3  10  EVZ Academy  SL  1  1  1  2  0  –  –  –  –  – 2019–2020  EV Zug  NL  47  13  15  28  36  –  –  –  –  – 2020–2021  EV Zug  NL  50  19  20  39  75  13  6  4  10  12        MM  2  2  1  3  2 2021–2022  EV Zug  NL  45  15  17  32  43  7  0  0  0  2        OK  6  1  2  3  0                    MM  8  1  1  2  6 2022–2023  EV Zug  NL  38  7  11  18  14  5  1  0  1  2 2023–2024  Frölunda HC  SHL  52  9  8  17  39  14  0  0  0  6 2024–2025  Frölunda HC  SHL  17  2  0  2  4  –  –  –  –  –   Ilves  SM-liiga  39  13  17  30  24  11  5  3  8  10 4 kautta  yhteensä  NHL  12  1  0  1  4  –  –  –  –  – 7 kautta  yhteensä  NL(A)  303  93  107  200  250  57  14  10  24  36 5 kautta  yhteensä  AHL  269  66  78  144  172  46  8  9  17  20 5 kautta  yhteensä  Elitserien/SHL  170  24  19  43  73  21  0  0  0  8 1 kausi  yhteensä  KHL  55  9  8  17  26  8  0  1  1  10 1 kausi  yhteensä  SM-liiga  39  13  17  30  24  11  5  3  8  10

 Lähteet 

 Viitteet 

Luokka:Ruotsalaiset jääkiekkoilijat
Luokka:Jääkiekon maailmanmestarit
Luokka:Atlanta Thrashersin varaamat pelaajat
Luokka:Vuonna 1991 syntyneet
Luokka:Elävät henkilöt